تعال ابداعتي انثر امل بلروح
وطرز من حنانك بالمحبه اسرار
وخليني بودادك اغزل الكلمات
واحتار بوصالك بالعشك شختار
وانته نار كبره شعلت الروح
يا اطفـاء كلي تكدر لهل نار
يانارك جهنم اسعرت بحشاي
تجويني واضل اجيملها اكوار
جبت روحي حط لو حته بس ارضيك
لان حبي الك ابد مثله ماصار
احبك اي احبك يابعد هالعين
واحملك حنين واكتب اشعار
اقره كل صطر تلكاني ميت بيك
وكل كلمة شعر تحجيلك الاسرار
ياموعد قدر والتقيت اني وياك
ولو يبقى الزمان خاين وغدار
بس همزين عندك الكلب مرهون
امنته الكلب لابعد مااحتار
امانه ياترف يضل عندك دوم
ويضل للدوم يمك ليل ونهار
خليني اجيلك ونكمل الخطوات
ماريد ويه غيرك يكمل المشوار
ماريد ويه غيرك يكمل المشوار